钦定古今图书集成/理学汇编/学行典/第205卷 > 王之诚
## 钦定古今图书集成/理学汇编/学行典/第205卷 > 王之诚

按《江阴县志》：“王之诚僦居光孝寺巷，年十一失母，沈
即卖菜养父，廷举及幼弟，比长，日挑江水数十担，得
直以养父，虽冰坚沍寒，冲凿之弗懈也。父好饮，必供
旨酒，饮他所必温酒以待。每夕俟父睡熟乃就寝，朔
望必祷神，愿捐己算益父卖水，直自供膳外，或馀数
文，仍归父橐。父衣楚楚，而己身鹑衣百结。或劝其娶”，
曰：“添一口父养必缺，惟拮据完弟婚。”人为资钱，谢却
养父。至七十馀寿终。